Sjoe, hoor ek vriende, kollegas, bekendes en onbekendes sug. | SARIE
Sjoe, hoor ek vriende, kollegas, bekendes en onbekendes sug.	deur Michélle van Breda
Ons het nog nie eens die ekstra kilogramme afgeskud wat ons oor Kersfees opgetel het nie. Of die ongewenste geskenke omgeruil nie. Ons probeer nog ons ritme vind. Ons wou nog die jaar so voel-voel begin, planne maak, strategie uitwerk, en kyk nou – gedaan!
Hoe verkeerd was ek nie! En nee, dit was nie net ma’s met kinders en ’n veeleisende werk wat deur my woorde geraak is nie. Maar ook jong mense – 25, 28 – wat ná die tyd moedeloos hul storie wou vertel.
Ons kan weer met mening die mooi soek in die lewe se stadige dinge – daardie komeet (!), reëndruppels, die see en veld, vriende, familie. Ons kan lees en wegraak in ’n boek, in musiek, in die tuin met ons vingers in die grond. Ons kan beslúit om geduldiger te wees, toegankliker, om meer begrip te hê. Vandag ís dit om kop te hou terwyl die wêreld om ons syne verloor. Nie toe te laat dat ons net meegesleur en leeg anderkant uitgespoeg word nie.